Jaguares-kaptein op pad na Frankryk | Netwerk24
13 Julie 2020 07:42
Die 29-jarige De La Fuente het 54 toetse vir die Poemas gespeel en is tans die kaptein van die Jaguares.
Jerónimo de la Fuente van die Poemas en die Jaguares gaan volgende jaar sy rugby in Frankryk speel. Foto: Getty Images
Perpignan en die Jaguares het die nuus Sondag aangekondig. De La Fuente se kontrak verstryk einde vanjaar en dan sal hy na die Franse klub gaan, wat in die tweede beroepsliga speel.
Die senter volg in die voetspore van Marcos Kremer (Stade Français) en Guido Petti (Bordeaux-Begles) wat die Jaguares se raad gevolg het om na oorsese kontrakte te kyk.
Die Argentynse Rugbyunie se raad aan spelers het gevolg nadat die toekoms van die Superrugby-reeks in onsekerheid gedompel is.
De la Fuente sê hy is dankbaar vir alles wat hy die afgelope tien jaar by die Poemas en die Jaguares ervaar het.
“Dankie aan die Argentynse Rugbyunie waar ek ’n dekade lank in die stelsel was en waar ek tot ’n beroepspeler kon ontwikkel.
“Ek het baie geleer, het baie ondervinding opgedoen en ek kon ook as ’n mens groei.” – TeamTalk
Meer oor: Frankryk | Jeronimo De La Fuente | Jaguares | Rugby
Stade lok sy ou generaal Quesada